'- Nom de l'organització: Hand Made Theatre

- Descripció de l'actuació:

És un projecte d'educació agrícola per sensibilitzar a l'alumnat
de primària sobre la importància de la terra com organisme viu
imprescindible per la sostenibilitat i sobirania i per la nostra
salut.

L'educació formal i la sensibilització sobre la importància de la
terra com organisme viu durant la infància són fonamentals per al
futur i la influència en la presa de decisions i avançar cap a
una sobirania alimentària. Una ciutadania ben informada sobre la
importància de la preservació dels seus recursos naturals, i
conscient de la causalitat de la mala gestió d'aquests, pot
afectar el maneig dels sòls en un futur. Per això aquest projecte
es planteja començar a treballar des d'edats primerenques sobre
la implicació de les nostres accions i la coresponsabilitat que
tenim com a beneficiaris d'aquests recursos.

Tenint en compte la"desagrarizació cultural" dels ciutadans, és
que justifiquem la introducció de l'educació agrícola en
l'escolarització formal de primer cicle de primària. Per educació
agrícola, entenem un conjunt de coneixements bàsics de cultiu,
que permeten als nens entendre la relació entre els aliments que
necessitem per a viure i el món pagès que els produeix.

D'aquesta manera, busquem donar a conèixer la importància que té
el desenvolupament de l'agricultura de proximitat per a la
sostenibilitat global i local, fomentant una cultura de consum
responsable, sostenible i de proximitat, valorant les iniciatives
des de l'àmbit local.

Així mateix, entenem que és importantíssim aportar al coneixement
i reflexió sobre els costos i beneficis de la bona i mala gestió
d'aquest recurs natural, de manera que l'alumnat comprengui el
sentit de "coresponsabilitat" per a la millora i preservació del
sòl.

Per a poder transmetre aquestes idees, complexes i pràctiques al
mateix temps, és fonamental crear noves instàncies educatives que
permetin acostar a les nenes i els nens al món de l'agricultura,
des d'una perspectiva creativa i innovadora que utilitzi nous
paradigmes educatius com, per exemple, la inclusió de les arts
escèniques per a la sensibilització sobre la temàtica, i la
tecnologia aplicada a les eines digitals de les aules, com en
aquest cas les pissarres digitals.

Per això el projecte compte amb dues eines d'aprenentatge:

1.Contacontes "Amunt i Avall: pageses, cucs i alls", en aquesta
primera instància, la representació del contacontes és una
proposta de sensibilització i contacte emocional amb la temàtica.
Fet en petit format mitjançant un kamishibai, un petit escenari
amb forma de maleta que s'obre i conté diferents làmines
d'imatges que al costat de la narració de la contacontes permeten
explicar i il·lustrar la història. Aquest contacontes introdueix
a l'alumnat en la temàtica del sòl com a organisme viu i la
relació d'efecte/causa que tenen les nostres accions sobre la
vida d'aquest recurs de gran importància ambiental i bàsic per a
la vida.

Aquest conte va ser creat en conjunt amb una especialista en
agronomia i educació ambiental, "ZanahoriaTeatrera
(www.https://lazanahoriateatrera.wordpress.com/zanahoria-teatrera/),
"La Cuentista" l'àrea d'educació i teatre de l'Associació
Cultural Hand Made Theatre i la col·laboració del Parc Agrari del
Baix Llobregat.

2. Recurs digital de continguts agrícoles. Una eina pensada per
l'alumnat i el professorat que poden accedir a una eina digital
per a ser utilitzada en les pissarres digitals de les seves
respectives classes, o bé per ordinador, que els permeten
aprofundir en els continguts introduïts pel contacontes i
desenvolupar 4 conceptes específics: l'Agricultura, la dona
pagesa, el compostatge i els cucs. Per mitjà d'aquesta publicació
digital que es pot accedir gratuïtament en aquest enllaç
qualsevol persona pot desenvolupar les activitats dissenyades per
a treballar els continguts, abans esmentats.

https://browser.buttonpublish.com/viewer/lacuentista/2256/sd/educacio-agricola

Aquesta iniciativa desitja donar visibilitat als espais naturals
a Catalunya que preserven el treball de la terra des d'una
perspectiva agrícola, per a això pren com a exemple l'existència
del Parc Agrari del Baix Llobregat, acostant als beneficiaris el
coneixement d'aquest espai i de la seva missió dins dels
continguts creats en l'eina digital.

- Calendari execució: Gener de 2020 fins març 2021

- Pàgina web: https://lacuentista.net/el-projecte

- Dades de contacte: Mariana Yáñez Rojo,
handmadetheatre@gmail.com.